CELEX: 31998R2459
Language: el
Date: 1998-11-12 00:00:00
Title: Κανονισμός (ΕΚ, ΕΚΑΧ, Ευρατόμ) αριθ. 2459/98 του Συμβουλίου της 12ης Νοεμβρίου 1998 που τροποποιεί τον κανονισμό (ΕΟΚ, Ευρατόμ, ΕΚΑΧ) αριθ. 260/68 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων

Avis juridique important

|

31998R2459

Κανονισμός (ΕΚ, ΕΚΑΧ, Ευρατόμ) αριθ. 2459/98 του Συμβουλίου της 12ης Νοεμβρίου 1998 που τροποποιεί τον κανονισμό (ΕΟΚ, Ευρατόμ, ΕΚΑΧ) αριθ. 260/68 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων  

Επίσημη Εφημερίδα αριθ. L 307 της 17/11/1998 σ. 0003 - 0003

ΚΑΝΟΝΙΣΜΟΣ (ΕΚ, ΕΚΑΧ, ΕΥΡΑΤΟΜ) αριθ. 2459/98 ΤΟΥ ΣΥΜΒΟΥΛΙΟΥ της 12ης Νοεμβρίου 1998 που τροποποιεί τον κανονισμό (ΕΟΚ, Ευρατόμ, ΕΚΑΧ) αριθ. 260/68 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,το πρωτόκολλο περί προνομίων και ασυλιών των Ευρωπαϊκών Κοινοτήτων, και ιδίως το άρθρο 13,την πρόταση της Επιτροπής,Εκτιμώντας ότι, λαμβανομένου υπόψη του κανονισμού (ΕΚ, ΕΚΑΧ, Ευρατόμ) αριθ. 2458/98 του Συμβουλίου, της 12ης Νοεμβρίου 1998, που τροποποιεί τον κανονισμό (ΕΟΚ, Ευρατόμ, ΕΚΑΧ) αριθ. 259/68 περί καθορισμού του κανονισμού υπηρεσιακής κατάστασης των υπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων, καθώς και των λοιπών κανονισμών που εφαρμόζονται στους εν λόγω υπαλλήλους και το λοιπό προσωπικό των Κοινοτήτων, όσον αφορά τον καθορισμό των αποδοχών, των συντάξεων και των άλλων χρηματοδοτικών δικαιωμάτων σε ευρώ (1), είναι σημαντικό να τροποποιηθεί αντιστοίχως ο κανονισμός (ΕΟΚ, Ευρατόμ, ΕΚΑΧ) αριθ. 260/68 (2),ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Στον κανονισμό (ΕΟΚ, ΕΚΑΧ, Ευρατόμ) αριθ. 260/68 οι όροι «βελγικά φράγκα» αντικαθίστανται από τον όρο «ευρώ» και τα ποσά σε βελγικά φράγκα από τα ισοδύναμά τους σε μονάδες ευρώ βάσει της τιμής μετατροπής που ορίζει το Συμβούλιο.Εφαρμόζονται σχετικώς οι κανόνες που αφορούν τη στρογγυλοποίηση των χρηματικών ποσών οι οποίοι θεσπίστηκαν με τον κανονισμό (ΕΚ) αριθ. 1103/97 του Συμβουλίου, της 17ης Ιουνίου 97, σχετικά με ορισμένες διατάξεις που αφορούν την εισαγωγή του ευρώ (3).Άρθρο 2 Το άρθρο 8 του κανονισμού (ΕΟΚ, Ευρατόμ, ΕΚΑΧ) αριθ. 260/68 αντικαθίσταται από το ακόλουθο κείμενο:«Άρθρο 8Ο φόρος εισπράττεται διά παρακρατήσεως στην πηγή. Το ποσό στρογγυλοποιείται στο χαμηλότερο εκατοστό του ευρώ.»Άρθρο 3 Την 1η Ιανουαρίου 1999, η Επιτροπή θα προβεί, δυνάμει του παρόντος κανονισμού, στη μετατροπή σε ευρώ των ποσών σε βελγικά φράγκα που περιλαμβάνονται στον κανονισμό (ΕΟΚ, Ευρατόμ, ΕΚΑΧ) αριθ. 260/68. Οι αξίες που θα καθοριστούν με τον τρόπο αυτό θα δημοσιευθούν στην Επίσημη Εφημερίδα των Ευρωπαϊκών Κοινοτήτων τον Ιανουάριο 1999.Άρθρο 4 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου 1999.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 12 Νοεμβρίου 1998.Για το ΣυμβούλιοΟ ΠρόεδροςE. HOSTASCH(1) Βλέπε σελίδα 1 της παρούσας Επίσημης Εφημερίδας.(2) ΕΕ L 56 της 4. 3. 1968, σ. 8 7 κανονισμός όπως τροποποιήθηκε τελευταία από τον κανονισμό (ΕΚ, ΕΚΑΧ, Ευρατόμ) αριθ. 1197/98 (ΕΕ L 166 της 11. 6. 1998, σ. 1).(3) ΕΕ L 162 της 19. 6. 1997, σ. 1.